**6 НОЕМВРИ 2024 г.**

**Наказателно дело от общ характер №580/2024 година – 10:00 часа**

Днес се проведе второто по наказателно дело №580/2024 година, съдебно заседание след разпоредително.

Делото е образувано на основание обвинителен акт на Окръжна прокуратура Плевен, срещу **Ц.М.Т.** от град Плевен, инспектор към Районна служба „Пожарна безопасност и защита на населението“ град Плевен, обвинен в това, че през ноември 2020 година поискал дар в качеството си на длъжностно лице, за да не извърши действие по служба. Задълженията му са били свързани с контрол на спазване правилата и нормите за пожарна безопасност при строителство на жилищна сграда в град Плевен.

Делото беше насрочено за разглеждане в два последователни дни, като днес, във втория ден бяха разпитани свидетели и част от вещите лица. За изготвяне на съдебни експертизи и за разпит на неявилите се в тези два дни свидетели, делото се отлага за ново разглеждане. Съдебното заседание е насрочено за 02.12.2024 година от 10:00 часа.

**Връзки с обществеността 6 ноември 2024 г.**

**e-mail:** **os\_press@abv.bg**